Gunn Marit Helgesen

Gunn Marit Helgesen (født 30. oktober 1958) er en norsk politiker (H). Fra 14. oktober 2021 er hun styreleder i KS.

Politiske verv og styreverv 
Hun var fylkesordfører i Telemark fra 2003 til 2011 og var også styreleder i KS fra 2012 til 2020.

Hun  var leder for Porsgrunn Høyre 1990–1997 og ble første gang innvalgt på Telemark fylkesting i 1991. Helgesen var fylkesvaraordfører 1995–2003 og fylkesordfører 2003–2011 og er fra 2011 gruppeleder for Høyres fylkestingsgruppe. Hun har også vært vararepresentant til Stortinget fra Telemark i fem perioder 1993–2013, leder i Telemark Høyre siden 2010 og var  styreleder i KS 2012-2020. Hun har også vært visepresident i Conference of Peripheral and Maritime Regions (CPMR) og tidligere president i Nordsjøkommisjonen og styremedlem i KLP.

Utdannelse og yrkesliv 
Helgesen er utdannet kjemiingeniør og har arbeidet i Saga Petroleum, Statoil og Hydro.

Privatliv 
Hun er samboer med Høyre-politikeren Tor Kåsa.

Referanser

Eksterne lenker 
 

 

Fylkesordførere i Telemark
Lokalpolitikere i Porsgrunn
Høyre-politikere i Telemark
Norske kjemiingeniører
Personer tilknyttet Statoil
Personer fra Porsgrunn kommune
Fylkesordførere fra Høyre